केन्द्रीय गृह मंत्री पी चिदम्बरम होरें हाल च गै इस गल्ला गी स्वीकार कीता ऐ जे मुंबई पुलस नै दौं आरोपिएं जिंदे च इकमात्र जींदा आरोपी अज़मल कसाब बी शामल ऐ दिएं महत्वपूर्ण डीएनए रपोटें च गड़बड़ी करी टकाई ऐ। इस गल्ला गी पाकिस्तान पास्सेआ दस्तावेजें गी हासल कीते जाने परैंत गै ठोआलेआ गेआ जदके भारत गला कराए ऐ जे पाकिस्तान दस्तावेज हासल करने परैंत बी कोई कारवाई नेईं करदा ऐ। इस मामले च टा-मटोल गी अनदिक्खा नेईं कीता जाई सकदा ऐ की जे पाकिस्तान गी जेह्‌ड़े दस्तावेज भेजे गेदे न ओह् डूंह्‌गी छानबीन ते जांच दे परैंत गै भेजे गे न ते उंदे उप्पर गै इस मामले दा सारा दारोमदार टिके दा ऐ। डीएनए रपोर्ट दी महत्ता दी कुसै बी कीमत उप्पर अनदिक्खा नेईं कीती जाई सकदी ऐ।